
Perehüvitiste seaduse muutmise seadus
§ 1. Perehüvitiste seaduse muutmine
Perehüvitiste seaduses tehakse järgmised muudatused:
1) paragrahvi 41 lõike 1 esimeses lauses asendatakse sõna ”jaanuaril” sõnaga ”juulil”;
2) paragrahvi 45 pealkiri ja lõige 1 muudetakse ning sõnastatakse järgmiselt:
”§ 45. Vanemahüvitise ümberarvutamine töötasu alammäära muutumisel, kalendriaasta vahetumisel ja korduval taotlemisel
(1) Töötasu alammäära muutumisel arvutatakse käesoleva seaduse § 42 alusel määratud 
ühe kalendripäeva vanemahüvitis ümber, kui see on väiksem ühe kalendripäeva vanemahüvitisest, mis on arvutatud töölepingu seaduse § 29 lõike 5 alusel määrusega kehtestatud töötasu alammäära järgi. Ühe kalendripäeva eest makstakse vanemahüvitist, mille suurus on töötasu alammäära ja arvu 30 jagatis.”.
§ 2. Seaduse jõustumine
(1) Käesolev seadus jõustub 2026. aasta 8. mail.
(2) Käesoleva seaduse § 1 punkti 2 rakendatakse tagasiulatuvalt alates 2026. aasta 1. aprillist.

Esitab sotsiaalkomisjon 13.04.2026.
Komisjoni ettepanek on viia läbi eelnõu lõpphääletus. Eelnõu seadusena vastuvõtmiseks on nõutav poolthäälteenamus.

